钦定古今图书集成/明伦汇编/人事典/第089卷 > 淮南子 > 《人间训》
## 钦定古今图书集成/明伦汇编/人事典/第089卷 > 淮南子 > 《人间训》

单豹倍世离俗，岩居谷饮，不衣丝麻，不食五糓。行年
七十，犹有童子之颜色，卒而遇饥，虎杀而食之。张毅
好恭，过宫室廊庙则必趋，见门闾聚众则必下，厮徒
马圉皆与之伉礼。然不终其寿，内热而死。豹养其内
而虎食其外，毅修其外而疾攻其内，故直意适情则
坚强贼之，以身役物则阴阳食之。